فەرمانگەی لێکۆڵینەوە لە دەزگاگە، لە بەیاننامەیگ رەسیە ئاژانس شەفەق نیوز وت: دادوەر لێکۆڵینەوەی رەسافە، بڕیار هاورن توومەتبار فەرماندەی وەرین پولیس فیدڕاڵی وەگەرد پەنج توومەتبار دەرکرد، وە توومەت دزیکردن پویلیگ رەسێدە ٧ ملیار دینار، و دیاری کرد ک ئەو پویلە هن کەرەستە و قەڵغانکردن ماشینەیل سەربازی بویە، وەلایەن یەکیگ لە کۆمپانیایل بازرگانی گشتی لە ماوەی ساڵەیل ٢٠١٤ و ٢٠١٦.
وتیش: ئەو فەرمانە وەلایەن دادگای لێکۆڵینەوەی رەسافە لە بنەمای مادەی ٣٤٠ لە یاسای سزادان هاتیە.
لەلای خوەییش؛ سەرچەوەیگ وەرپرس ئەرا ئاژانس شەفەق نیوز شاکرای ناو ئەو توومەتبارە کرد ک خوەی فەریق روکن شاکر جەودەت، فەرماندەی وەرین هیزەیل پولیس فیدڕاڵیە.
